Hr. Ms. Walrus (S801)

Hr. Ms. Walrus (runkonumero S801) on Alankomaiden kuninkaallisen laivaston Walrus-luokan sukellusvene.

Valmistus 

Alus tilattiin 16. kesäkuuta 1979 Rotterdamsche Droogdok Maatschappijilta Rotterdamista, missä köli laskettiin 11. lokakuuta 1979. Alus laskettiin vesille 28. lokakuuta 1985.

Aluksella syttyi 14. elokuuta kello 11 sähköpalo, joka tuhosi kaapelointeja ja elektroniikkaa. Palo saatiin sammumaan vasta kello 16 ja vaurioiden arvoksi laskettiin 225 miljoonaa guldenia. Aluksen valmistumisen viivästyttyä Hr. Ms. Zeeleeuw oli ensimmäinen palvelukseen otettu luokan aluksista. Joitakin Hr. Ms. Dolfjinille ja Hr. Ms. Bruinvisille tilattuja laitteita siirrettiin alukselle tuhoutuneiden tilalle, mikä aiheutti jonkin verran viivettä kahdelle muulle alukselle. Viiveiden vuoksi Hr. Ms. Zeehondin, Hr. Ms. Potvisin ja Hr. Ms. Tonijn palvelus aikaa jatkettiin.

Alus laskettiin uudelleen vesille 13. syyskuuta 1989 ja koeajot alkoivat 12. syyskuuta 1990. Koeajojen piti alkuperäisen suunnitelman mukaan alkaa huhtikuussa 1987 eli valmistumisviive oli lähes kolme ja puoli vuotta. Alus teki 24.-27. marraskuuta laivastovierailun Norjaan ja 18.-21. toukokuuta 1991 Faslaneen. Alus teki uuden laivastovierailun Norjaan 31. toukokuuta - 4. kesäkuuta 1991 ja otettiin palvelukseen 25. maaliskuuta 1992.

Palvelus 
Alus teki uransa alkuaikoina lukuisia laivastovierailuita Norjaan (2.-6. huhtikuuta ja 4.-7. joulukuuta 1992) ja Skotlantiin Faslaneen (15.-18., 22.-27. ja 29. toukokuuta sekä 13. kesäkuuta 1992). Vuonna 1994 alus vieraili jälleen Norjassa 27. tammikuuta - 3. helmikuuta ja Faslanessa 31. maaliskuuta - 1. huhtikuuta ja 11.-12. huhtikuuta.

Alus lähti 30. tammikuuta 1995 Den Helderistä Madeiralle, jonne sen odotettiin saapuvan 6. helmikuuta. Alus ylitti Madeiralta lähdettyään Atlantin vieraillen Roosevelt Roadsin laivastoasemalla Puerto Ricossa 17.-21. maaliskuuta, Neitsytsaarilla St. Thomasissa 17.-21. maaliskuuta, Barbadoksella 14.-21. huhtikuuta. Alus palasi Den Helderiin 8. toukokuuta.

Alus lähti 20. maaliskuuta 1996 Den Helderistä Välimerelle. Alus vieraili Maltalla Valettassa 10.-15. huhtikuuta ja 14. toukokuuta Mallorcalla. Alus palasi kotisatamaansa 6. toukokuuta. Se osallistui 4.-14. kesäkuuta Naton sukellusveneiden pelastusharjoitukseen operaatio Sorbet Royaliin.

Elokuussa 1997 alus palautettiin palvelukseen vuoden telakalla modernisoitavana olon jälkeen. Se lähti neljäksi viikoksi Norjan vesille koeajoihin ja miehistön koulutukseen. Alus teki laivastovierailun Norjaan 29. syyskuuta - 3. lokakuuta. Alus miehistöineen oli 15.-16. marraskuuta Skotlannin vesillä operatiivisen valmiuden tarkastuksessa, mikä päättyi kaksiviikoideen CSST-jaksoon (), jonka ajan alus oli Faslanessa.

Alus vieraili 3. toukokuuta 1998 Zeebrüggessä Belgiassa. Vuonna 1999 alus osallistui Dolfijnin kanssa Naton merisotaharjoitukseen Northern Light ´99:ään. Ennen harjoituksen alkamista Dolfijn ja belgialais-alankomaalainen laivue kouluttautui vakinaisella sukellusveneiden harjoitusalueella Pohjanmerellä. Harjoitusjaksoa seurasi toinen Skotlannin pohjois- ja länsipuolella yhdessä Ranskan, Saksan, Britannian ja Espanjan laivastojen kanssa. Walrus vapautti Dolfijnin harjoituksesta liittyessään harjoitusosastoon.

Alus lähti Den Helderistä 2. helmikuuta Plymouthin kautta Cheasapeakinlahdelle Norfolkiin, jonne se saapui 19. helmikuuta. Alus saapui vasta viikon belgialais-alankomaalaisen laivueen jälkeen. Alus osallistui 23. helmikuuta - 2. maaliskuuta Naton JTEX/TMDI99 -merisotaharjoitukseen, johon osallistui myös Brasilian laivaston aluksia. Harjoitus, johon osallistui kaikkiaan 15 000 merisotilasta ja kaikkiaan 27 000 sotilasta, järjestettiin Karibianmerellä ja Yhdysvaltain alueella.

Harjoituksessa sukellusvene läpäisi Yhdysvaltain laivaston suojauksen päästen torpedointi etäisyydelle lentotukialus USS Theodore Rooseveltistä. Alus olisi kyennyt harjoituksen aikana upottamaan lukuisia muitakin aluksia. Alus vieraili harjoituksen päätteeksi Charlestonissa 3.-7. maaliskuuta.

Alus vieraili 16.-20. maaliskuuta Bahamalla Nassaussa, jonka edustalla alukselle asennettiin vedettävä kaikuluotain. Se siirtyi Yhdysvaltain laivaston AUTECin () vedenalaiselle testialueelle, joka on Androksella ja sen lähistöllä. Vedettävä kaikuluotain irrotettiin Nassaun edustalla 28. maaliskuuta.

Alus saapui 2. huhtikuuta Willemstadiin Curacaolla Hr. Ms. De Ruyterin, Hr. Ms. Zuiderkruisin ja Hr. Ms. Van Nesin kanssa. Alus oli satamassa, kunnes se lähti 12. huhtikuuta Yhdysvaltain Neitsytsaarille Frederickstediin St. Croixiin, jossa se oli 14.-18. huhtikuuta. St. Croixissa alus muun muassa tankattiin.

Alus vieraili 28. huhtikuuta - 2. toukokuuta Puerto Ricossa Roosevelt Roadin laivastotukikohdassa, jonka edustalla se osallistui merisotaharjoitukseen. Alus vieraili 14.-16. toukokuuta San Juanissa, mistä se lähti 17. toukokuuta kotimatkalle. Alus saapui 3. kesäkuuta Den Helderiin.

Alus lähti 11. helmikuuta 2000 kello 14 Den Helderistä koulutuspurjehdukselle Kristiansandiin Norjaan, jonne se saapui 18. helmikuuta. Alus lähti 21. helmikuuta Den Helderiin, jonne se saapui 23. helmikuuta. Alus lähti 18. maaliskuuta Devonportiin, jonne sen odotettiin saapuvan 24. maaliskuuta. Alus lähti 27. maaliskuuta merelle, missä se osallistui harjoitukseen maalialuksena Britannian eteläpuolella.

Alus saapui 12. huhtikuuta La Corunaan, mistä se lähti 17. huhtikuuta. Alus saapui 28. huhtikuuta Brestiin, josta se lähti 1. toukokuuta. Alus osallistui 2. toukokuuta alkaneeseen Linked Seas 2000 -harjoitukseen, johon osallistuivat Alankomaista myös Hr. Ms. Karel Doorman ja kaksi Lockheed P-3C Orion -merivalvontakonetta. Alus saapui 16. toukokuuta Gibraltarille harjoituksen päätyttyä edellisenä päivänä.

Alus lähti 18. toukokuuta Gibraltarilta Zeebrüggeen, jonne se saapui 28. toukokuuta. Alus jatkoi kotimatkaa kolme päivää myöhemmin ja saapui 1. kesäkuuta Den Helderiin, jossa se oli tarkoitus siirtää telakalle modernisoitavaksi.

Modernisoinnin päätyttyä alus vieraili Norjassa 18.-21. helmikuuta 2002 Ulsnesissä, 22.-25. helmikuuta Stavangerissa, 26. helmikuuta - 1. maaliskuuta Herdlefjordissa, mistä se palasi seuraavana päivänä Den Helderiin. Alus lähti 4. huhtikuuta Faslaneen ja edelleen Devonportiin, josta se jatkoi 8. toukokuuta matkaa. Alus saapui 14. kesäkuuta Dubliniin, mistä se lähti 17. kesäkuuta. Alus vieraili 20.-21. kesäkuuta Devonportissa, mistä se jatkoi Den Helderiin. Alus saapui 17. heinäkuuta kotisatamaan.

Alus lähti 16. syyskuuta Arabianmerelle ja Persianlahdelle tukemaan operaatio Enduring Freedomia. Matkalla se vieraili 25. syyskuuta Mallorcalla, 8. lokakuuta Aksazissa ja 22. lokakuuta Muscatissa. Operaation aikana aluksen tehtävänä oli valvoa Iranin laivaston toimia alueella. Alus vieraili 18. marraskuuta Dubaissa. Se saapui 12. joulukuuta Barcelonaan ja kotisatamaansa 27. joulukuuta.

Alus vieraili 25.-28. maaliskuuta 2003 Palma de Mallorcassa ja Aksazissa 7. huhtikuuta matkalla Persianlahdelle. Alus saapui 9. huhtikuuta Suezin kanavaan, jonka se läpäisi Karel Doormanin kanssa. Alus vieraili 23.-26. huhtikuuta ja 31. toukokuuta Mina Jabal Alissa, mistä se lähti 2. kesäkuuta kotimatkalle. Alus saapui 15. kesäkuuta Port Sueziin, mistä se jatkoi matkaansa seuraavana päivänä. Alus vieraili 20.-26. kesäkuuta La Valettassa Maltalla ja 4.-7. heinäkuuta La Corunassa. Se saapui 11. heinäkuuta Den Helderiin.

Alus lähti 6. lokakuuta Corkiin, jonne se vieraili 10.-13. lokakuuta. Alus saapui 17. lokakuuta Devonportiin ja edelleen 24. lokakuuta Portsmouthiin. Alus vieraili 31. lokakuuta -3. marraskuuta Plymouthissa, minkä jälkeen se saapui 10. marraskuuta kotisatamaansa.

Alus vieraili 21. -24. huhtikuuta 2004 Falmouthissa, jonne se palasi 21. toukokuuta. Alus osallistui 30. toukokuuta-2. kesäkuuta laivaston mukana torpedoammuntoihin Britteinsaarten lounaispuolella.

W.H.A. Rouwhorst vastaanotti aluksen päällikkyyden 18. elokuuta 2004. Alus lähti 23. elokuuta Norjaan ja sen oletettiin saapuvan 9. syyskuuta Bergeniin. Alus kävi lyhyellä partiomatkalla 13.-17. syyskuuta. Sen odotettiin vierailevan 26. marraskuuta La Corunassa, mistä sen piti lähteä 29. marraskuuta. Alus poistettiin palveluksesta vuoden 2004 lopulla telakalle siirtoa varten. Sen piti palata telakalta vuotta myöhemmin.

Lähteet

Viitteet 

Walrus-luokan sukellusveneet